เดอะเลตเตอร์ เขียนเป็นส่งตาย

เดอะเลตเตอร์ เขียนเป็นส่งตาย () ภาพยนตร์ไทยแนวสยองขวัญ ออกฉายในปี พ.ศ. 2549 ซึ่งดูได้โดยเฉพาะผู้ใหญ่เท่านั้น ไม่เหมาะสมแก่ผู้มีอายุต่ำกว่า 18 ปี ที่ผู้ใหญ่ควรให้คำแนะนำแก่เด็กและเยาวชน มีเนื้อหาความรุนแรง การใช้ภาษา และภาพสยดสยอง

เนื้อเรื่อง
เสรี ชายหนุ่มพูดน้อย บุคลิกเงียบขรึม ได้รับเชิญไปงานเลี้ยงรุ่นเพื่อน ๆ ชั้นประถม เมื่อไปถึงเสรีต้องตะลึงในความสวยของ นาตยา เพื่อนร่วมรุ่นสาวที่ไม่ได้พบกันมานานเกือบ 20 ปี แต่ทั้งหมดได้รับจดหมายลูกโซ่แปลก ๆ ฉบับหนึ่ง ที่มีปริศนาคำทายและรูปของคนแขวนคอตัวเอง เรียกว่า "แฮงค์แมน" และมีข้อความขู่ว่าผู้ที่ได้รับต้องตาย หากจะรอด ต้องส่งต่อจดหมายฉบับนี้ไปยังคนที่ตนแค้นอีก 29 คนจึงจะรอด

จากนั้นเพื่อน ๆ ชั้น ป.6/2 ของเสรีทะยอยตายไปเรื่อย ๆ ตามลำดับเลขที่ แรกเริ่มทุกคนไม่เชื่อ แต่เมื่อผ่านไป มีคนตายตามจดหมายนั้น 2-3 คน ทุกคนก็เริ่มเชื่อ เสรีจึงออกตามหาความจริง โดยมีนาตยาขอตามไปด้วย ก่อนจะพบว่า แท้ที่จริงแล้ว คนที่ส่งจดหมายนี้มาให้ เป็นเพื่อนเก่าที่พวกเขาชอบกลั่นแกล้งรังแก จนไม่สามารถออกไปพบปะผู้คนได้เหมือนคนทั่วไปชื่อ แว่น หรือ โชติธรรม 

นักแสดง
  รายชื่อนักแสดงนำ ของ
นักแสดงแสดงเป็นมหาสมุทร บุณยรักษ์เสรีชลลดา เมฆราตรีนาตยาแอนดี้ เขมพิมุกพฤกษ์ตรีพล พรมสุวรรณชัยวัฒน์แอนนา รีสแพรไหม

เบื้องหลังและคำวิจารณ์
เดอะเลตเตอร์ เขียนเป็นส่งตาย เป็นภาพยนตร์จากการกำกับเรื่องแรกของ กพล ทองพลับ ดีเจชื่อดังในแนวเล่าเรื่องผีและเรื่องสยองขวัญมากว่า 20 ปี“จีน-มหาสมุทร” ฉีกคาแรคเตอร์ สวมบทพระเอกคราบผู้ร้าย “เดอะเลตเตอร์ เขียนเป็นส่งตาย” จากกระปุกดอตคอม

เมื่อเข้าฉายแล้ว ได้รับเสียงวิจารณ์ส่วนใหญ่ว่า ไม่สนุก ไม่น่ากลัวแต่ประการใดเสียงวิจารณ์จากสยามโซน บทภาพยนตร์อ่อน สามารถเดาเนื้อเรื่องได้ง่าย ๆ ซ้ำนักแสดงยังแสดงได้แข็งมากในแต่ละคน อีกทั้งการโปรโมตภาพยนตร์ ทางผู้สร้างได้ทำจดหมายลูกโซ่ที่มีข้อความเหมือนในเรื่องส่งไปตามบ้านจริง ๆ ทำให้ผู้ที่ได้รับตกใจ ทำให้ทางผู้สร้างต้องออกมาขออภัย"จ.ม.ลูกโซ่" โปรโมทหนัง "ป๋อง" รับบทเรียนราคาแพง จากกระปุกดอตคอม

อ้างอิง

แหล่งข้อมูลอื่น

หมวดหมู่:ภาพยนตร์สยองขวัญไทย
หมวดหมู่:ภาพยนตร์ไทยที่ออกฉายในปี พ.ศ. 2549